અભિજિત સોલંકી

થેલિસિમિયાના કારણે પોતાના જીવનમાં સર્જાયેલા ઝંઝાવાત વિશે વાત કરતાં અભિજિતના પિતા સહદેવ સોલંકી જણાવે છે, "મારી પ્રથમ દીકરીના જન્મ બાદ અભિજિતનો જન્મ થયો. અમે પતિ-પત્ની અને અમારાં બે બાળકોનું અમારું સુખી નાનું કુટુંબ હતું. અમારું જીવન એકદમ પાટા પર હતું. પરંતુ અભિજિત થેલિસિમિયાગ્રસ્ત છે તે વાતની જાણ થતાં જ મારા પરિવાર પર જાણે આભ તૂટી પડ્યું."

"પાછળથી અભિજિતનો કોઈ દવા કે ઉપચાર થકી ઇલાજ થવાનું શક્ય નથી, એ જાણીને મારું દુ:ખ બમણું થઈ ગયું."

"પરંતુ મેં હાર ન માની અને જાતે થેલિસિમિયાના શક્ય ઇલાજો વિશે સંશોધન કરીને અને તબીબી નિષ્ણાતોની સલાહ મેળવીને મારા બાળકને આ બીમારીમાંથી મુક્ત કરાવવાનો નિર્ધાર કરી લીધો."

શું છે થેલિસિમિયા?

થેલિસિમિયા રક્તને લગતો એક વિકાર છે. આ બીમારી વંશાનુગત છે. 

જેમાં દર્દીનું શરીર રક્તકણોમાં રહેલું હિમોગ્લોબિન ઉત્પન્ન કરી શકતું નથી. જે એનિમિયાનું કારણ બને છે. 

એનિમિયાને કારણે દર્દીના શરીરમાં માંસપેશીઓ સુધી ઓક્સિજન પહોંચાડવા માટે જરૂરી રક્તકણોની સંખ્યામાં ઘટાડો થાય છે. જે કારણે થેલિસિમિયાના દર્દીને દર બીજા-ત્રીજા અઠવાડિયે બ્લડ ટ્રાન્સફ્યુઝનની જરૂરિયાત પડ... બીજા 4000 અક્ષરો માટે લેખ ચાલુ રાખો:
ે છે.

આ રોગ માતા-પિતા મારફતે વંશાનુગતરીતે બાળકને થાય છે.

અહેવાલ અનુસાર થેલિસિમિયાના મુખ્યત્વે ત્રણ પ્રકાર છે. થેલિસિમિયા માઇનર, મેજર અને ઇન્ટરમીડિયા. 

થેલિસિમિયા માઇનર એ કોઈ રોગ નથી પરંતુ આવી વ્યક્તિ થેલિસિમિયાની વાહક હોય છે. આવી વ્યક્તિ એનિમિયાની થોડી અસર જરૂર હોય છે.

થેલિસિમિયા મેજર એ થેલિસિમિયાનો સૌથી ઘાતક પ્રકાર છે. જો માતા અને પિતા બંને થેલિસિમિયા માઇનર હોય તો બાળક થેલિસિમિયા મેજર હોઈ શકે છે. થેલિસિમિયા મેજર હોય એવાં બાળકોમાં જીવનના શરૂઆતના તબક્કેથી જ એનિમિયાનાં ગંભીર લક્ષણો જોવા મળે છે. 

થેલિસિમિયા મેજર દર્દીઓને થતી તકલીફો વિશે વાત કરતાં 'સિમ્સ હૉસ્પિટલ'નાં પીડિયાટ્રિક હિમેટો ઑન્કોલૉજિસ્ટ ડૉ. દીપા ત્રિવેદી જણાવે છે, "થેલિસિમિયા મેજર હોય તેવી વ્યક્તિના શરીરમાં વધુ પ્રમાણમાં આયર્ન એકઠું થઈ જાય છે. જે કારણે તેમને વિવિધ બીમારીઓ લાગુ પડે છે. આવા દરદીઓનું હૃદયને લગતી સમસ્યાને લીધે મૃત્યુ નીપજી શકે છે."

થેલિસિમિયા ઇન્ટરમીડિયાની પરિસ્થિતિમાં થેલિસિમિયાને લગતાં લક્ષણો હળવાંથી ગંભીર પ્રમાણમાં જોવા મળે છે.

અહેવાલ મુજબ થેલિસિમિયાનાં મુખ્ય લક્ષણોમાં એનિમિયા, નબળાં હાડકાં, ધીમો વૃદ્ધિ દર, શરીરમાં આયર્ન જમા થઈ જવું, લિવર મોટું થઈ જવું અને ત્વચા ઝાંખી પડી જવા જેવાં લક્ષણો સામેલ છે.

પુત્રને બચાવવા પિતાનો પરિશ્રમ

સહદેવ સોલંકી પુત્ર અભિજિત સાથે

અભિજિતને બચાવવા માટે પોતે કરેલા પ્રયત્નો અંગે વાત કરતાં સહદેવ સોલંકી જણાવે છે કે, "હું તેને લઈને અમદાવાદની મોટી-મોટી હૉસ્પિટલોમાં ફર્યો. એ દરમિયાન તેનો નિરંતર ઇલાજ ચાલુ હતો. "

"તેના કાયમી ઇલાજ માટે બોનમેરો ટ્રાન્સપ્લાન્ટની જરૂરિયાત હતી. પરંતુ મારું, મારી પત્ની કે મોટી દીકરીનું બોનમેરો અભિજિતના બોનમેરોને મેળ નહોતું ખાતું. "

"તેથી ઇલાજની આગળની શક્યતાઓ ચકાસવા માટે અમે ચેન્નઈની એક હૉસ્પિટલે ગયા. ત્યાંથી અમેરિકા ખાતે એક દાતાનું બોનમેરો અભિજિતના બોનમેરો સાથે મળતું આવતું હતું. "

"પુત્રને નવજીવન મળે તે માટે પચાસ લાખના ખર્ચે અમેરિકાથી બોનમેરો મેળવવા માટે અમે તૈયાર થઈ ગયા."

'વૉટ્સઍપ પરના મૅસેજથી મળ્યો આઇડિયા'

અભિજિતના ઇલાજ માટે નવા બાળકને જન્મ આપવાનો આઇડિયા કેવી રીતે આવ્યો? 

આ પ્રશ્નના જવાબમાં સહદેવ સોલંકી જણાવે છે : 

"અમે દાતા મારફતે બોનમેરો મેળવી અભિજિતના ઇલાજની શક્યતાઓ ચકાસવા માટે જ્યારે ચેન્નઈમાં હતા ત્યારે અમે એક હોટલમાં રોકાયા હતા. "

"તે દરમિયાન થેલિસિમિયાગ્રસ્ત...